CELEX: 62013TN0577
Language: el
Date: 2013-10-30 00:00:00
Title: Υπόθεση T-577/13: Προσφυγή της 30ής Οκτωβρίου 2013 — Zehnder κατά ΓΕΕΑ — UAB «Amalva» (komfovent)

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/26
            
         Προσφυγή της 30ής Οκτωβρίου 2013 — Zehnder κατά ΓΕΕΑ — UAB «Amalva» (komfovent)
   (Υπόθεση T-577/13)
   2014/C 24/46
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Zehnder Verkaufs- und Verwaltungs-AG (Gränichen, Ελβετία (εκπρόσωπος: J. Krenzel, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: UAB «Amalva» (Βίλνιους, Λιθουανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 29ης Αυγούστου 2013, στην υπόθεση R 255/2012-4·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: ασπρόμαυρο εικονιστικό σήμα που περιέχει το λεκτικό στοιχείο «komfovent» για προϊόντα της κλάσεως 11 — Καταχώριση κοινοτικού σήματος υπ’ αριθ. 4 635 272.
   
      Δικαιούχος του κοινοτικού σήματος: η αντίδικος ενώπιον του τμήματος προσφυγών.
   
      Αιτούσα την κήρυξη της ακυρότητας του κοινοτικού σήματος: η προσφεύγουσα.
   
      Αιτιολογία της αιτήσεως κηρύξεως της ακυρότητας: άρθρο 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του ΚΚΣ.
   
      Απόφαση του τμήματος ακυρώσεως: κήρυξη της ακυρότητας του προσβαλλόμενου κοινοτικού σήματος.
   
      Απόφαση του τμήματος προσφυγών: ακύρωση της προσβαλλόμενης αποφάσεως και απόρριψη της αιτήσεως για κήρυξη της ακυρότητας.
   
      Προβαλλόμενοι λόγοι: παράβαση των άρθρων 8, παράγραφος 1, στοιχείο β', και 75 του ΚΚΣ.